SL Uradni list Evropske unije C 18/40

Sporočilo francoske vlade v zvezi z Direktivo 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov (1)

(Obvestilo o vlogi za izključno dovoljenje za iskanje tekočih ali plinastih ogljikovodikov, imenovano „Permis de Lyon–Annecy“)

(Besedilo velja za EGP)

2010/C 18/14

Družba Schuepbach Energy LLC s sedežem na 2651 North Harwood, suite 570, Dallas, TX 75201, UNITED STATES OF AMERICA, je z zahtevkom z dne 15. januarja 2009 zaprosila za izključno dovoljenje za iskanje tekočih ali plinastih ogljikovodikov, imenovano „Permis de Lyon–Annecy“, za obdobje treh let na površini približno 3 800 kvadratnih kilometrov, ki pokriva del departmajev Ain, Isère, Rhône, Savoie in Haute Savoie.

Območje, ki ga pokriva dovoljenje, je omejeno z loki poldnevnikov in vzporednikov, ki povezujejo točke, določene v nadaljevanju, z njihovimi geografskimi koordinatami v stopinjah, pri čemer izhodiščni poldnevnik poteka skozi Pariz.

Točke Zemljepisna dolžina v stopinjah Zemljepisna širina v stopinjah Točka A = presečišče poldnevnika 4,60 ° V. z. d. z razmejitveno črto med Francijo in Švico B 4,60 °V. z. d. 51,10 °S. z. š. C 4,50 °V. z. d. 51,10 °S. z. š. D 4,50 °V. z. d. 51,00 °S. z. š. E 4,30 °V. z. d. 51,00 °S. z. š. F 4,30 °V. z. d. 50,90 °S. z. š. G 4,20 °V. z. d. 50,90 °S. z. š. H 4,20 °V. z. d. 50,70 °S. z. š. I 2,80 °V. z. d. 50,70 °S. z. š. J 2,80 °V. z. d. 50,80 °S. z. š. K 2,90 °V. z. d. 50,80 °S. z. š. L 2,90 °V. z. d. 51,00 °S. z. š. M 3,00 °V. z. d. 51,00 °S. z. š. N 3,00 °V. z. d. 51,10 °S. z. š. O 3,30 °V. z. d. 51,10 °S. z. š. P 3,30 °V. z. d. 51,00 °S. z. š. Q 3,50 °V. z. d. 51,00 °S. z. š. R 3,50 °V. z. d. 50,80 °S. z. š. S 3,90 °V. z. d. 50,80 °S. z. š. T 3,90 °V. z. d. 51,10 °S. z. š. U 4,30 °V. z. d. 51,10 °S. z. š. Točka V = presečišče poldnevnika 4,30 °V. z. d. z razmejitveno črto med Francijo in Švico Točke med V in A = razmejitvena črta med Francijo in Švico

Predložitev zahtevkov in merila za podelitev pravic

Vlagatelji začetnega in konkurenčnih zahtevkov morajo izpolnjevati pogoje iz členov 4 in 5 odloka št. 2006-648 z dne 2. junija 2006 o rudarskih pravicah in pravicah podzemnega skladiščenja (Journal officiel de la République française z dne 3. junija 2006).

Zainteresirane družbe lahko vložijo konkurenčni zahtevek v devetdesetih dneh od dneva objave tega obvestila v skladu s postopkom, povzetim v „Obvestilu o podelitvi rudarskih pravic za ogljikovodike v Franciji“, ki je bilo objavljeno v Uradnem listu Evropskih skupnosti C 374 z dne 30. decembra 1994, str. 11, in določenim z odlokom št. 2006-648 o rudarskih pravicah in pravicah podzemnega skladiščenja. Konkurenčni zahtevki se naslovijo na ministrstvo, pristojno za rudarstvo, na spodaj navedeni naslov.

Odločitve v zvezi z začetnim in konkurenčnimi zahtevki se sprejmejo na podlagi meril za podelitev pravic rudarjenja, opredeljenih v členu 6 navedenega odloka, in sicer najpozneje 15. januarja 2011.

Pogoji in zahteve za izvajanje dejavnosti in njeno prenehanje

Vlagatelji naj upoštevajo člen 79 in člen 79.1 rudarskega zakonika in odlok št. 2006-649 z dne 2. junija 2006 o rudarskih dejavnostih, dejavnostih podzemnega skladiščenja ter nadzoru rudnikov in podzemnih skladišč (Journal officiel de la République française z dne 3. junija 2006).

Vse dodatne informacije so na voljo pri Ministrstvu za ekologijo, energetiko, trajnostni razvoj in morje, ki je pristojno za zelene tehnologije in pogajanja o podnebnih razmerah (Ministère de l’écologie, de l’énergie, du développement durable et de la mer; Direction générale de l'énergie et climat, direction de l'énergie, Sous-direction de la sécurité d'approvisionnement et des nouveaux produits énergétiques, bureau exploration production des hydrocarbures), Arche de La Défense Paroi Nord, 92055 La Défense Cedex, FRANCE (tel. +33 140819537, faks +33 140819529).

Zgoraj omenjene zakonske in druge določbe so na voljo na spletni strani: http://www.legifrance.gouv.fr

(1) UL L 164, 30.6.1994.